Kierch Lëtzebuerg-Clausen

D'Kierch vu Lëtzebuerg-Clausen ass eng kathoulesch Kierch, déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.

D'Patréinesch vun der Kierch ass d'helleg Kunigunde, där hiert Fest den 13. Juli gefeiert gëtt. D'Kierch steet a Clausen op der Place Ste Cunégonde déi op d'Allée Pierre de Mansfeld (CR218) stéisst.

An der Clausener Kierch gëtt zanter … nieft geleeëntlechen Hochzäiten oder engem Läichendéngscht just nach eemol an der Woch (all Sonndeg) eng tridentinesch Mass („al Mass“) op Latäin, nom Massbuch vum Pius V. zelebréiert.

 Geschicht 
Lëtzebuerg-Clausen gouf eréischt 1865 zu enger selbstänneger Par wéi Clausen vun der Par Lëtzebuerg-St Michel ofgetrennt gouf. Am selwechte Joer gouf och d'Kierch gebaut a vum Bëschof Nicolas Adames konsekréiert.

1875 gouf déi éischt Uergel vun der Uergelmanufaktur Breidenfeld vun Tréier ugeschaaft, 1930 gouf se vun der Uergelmanufaktur Georg Haupt ëmgebaut a moderniséiert.

1958 gouf d'Kierch komplett restauréiert, awer schonn 1964 war se duerch e Feier nees staark beschiedegt ginn. Fir d'Honnertjoerfeier den 10. Oktober 1965 war se awer nees an d'Rei gesat.Grandiose Hundertjahrfeier der Pfarrkirche und Pfarrei Clausen am Luxemburger Wort vum 12. Oktober 1965, S.6

 Paschtéier vu Clausen
 1865 - 1896: J.P. Philippe vu Munneref
 1896 - 1907: Nic. Leonardy vun Ouljen
 1907 - 1931: Nic. Rehlinger vun Dondel
 1931 - 1943: Ed. Ellenbecker vun Heeschdref
 1944 - 1957: Nic. Espen vun Déifferdeng
 1957 - 19--: Math. Thiery

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren

 Um Spaweck 

 D'Fënstere vun der Kierch vu Lëtzebuerg-Clausen op der Websäit vun der Stiftung Forschungsstelle Glasmalerei des 20. Jh. e. V. 
 D'Uergel vun der Kierch op der Websäit Orgues.lu
 Video op Youtube aus der Serie: Kierchen a Kapellen zu Lëtzebuerg iwwer d'Clausener Kierch

120px|thumb|Den Agank vun der Kierch220px|thumb|D'Kierch vun hannen

Clausen
Kierch Clausen
Kategorie:Bauwierker 1865
Kategorie:Kierchen a Kapellen am Dekanat Lëtzebuerg